Kejuruteraan tentera

Kejuruteraan tentera secara umum ditakrifkan sebagai seni, sains dan amalan mereka bentuk dan membina kerja-kerja ketenteraan serta menyelenggara laluan pengangkutan ketenteraan dan komunikasi ketenteraan (semboyan). Jurutera tentera juga bertanggungjawab terhadap logistik yang menyokong taktik ketenteraan. Kejuruteraan ketenteraan moden berbeza daripada kejuruteraan awam. Pada abad ke-20 dan ke-21, kejuruteraan ketenteraan turut merangkumi pertahanan CBRN serta disiplin kejuruteraan lain seperti kejuruteraan mekanikal dan elektrik.

Menurut NATO, "kejuruteraan tentera ialah aktiviti kejuruteraan yang dijalankan, tanpa mengira komponen atau perkhidmatan, untuk membentuk persekitaran operasi fizikal. Kejuruteraan ketenteraan merangkumi sokongan kepada pergerakan dan kepada keseluruhan kekuatan tentera, termasuk fungsi kejuruteraan ketenteraan seperti sokongan kejuruteraan kepada perlindungan pasukan, menangani peranti letupan buatan (IED), perlindungan alam sekitar, risikan kejuruteraan, dan pencarian ketenteraan. Kejuruteraan ketenteraan tidak termasuk aktiviti yang dijalankan oleh 'jurutera' yang menyelenggara, membaiki dan mengendalikan kenderaan, kapal, pesawat, sistem senjata dan peralatan."

Kejuruteraan ketenteraan merupakan subjek akademik yang diajar di akademi ketenteraan atau sekolah kejuruteraan ketenteraan. Tugas pembinaan dan pemusnahan yang berkaitan dengan kejuruteraan ketenteraan biasanya dilakukan oleh jurutera ketenteraan termasuk askar yang dilatih sebagai sapper atau askar jurutera. Dalam angkatan tentera moden, askar yang dilatih untuk menjalankan tugas ini di barisan hadapan semasa pertempuran dan di bawah tembakan sering digelar sebagai jurutera tempur.

Di sesetengah negara, jurutera ketenteraan juga boleh menjalankan tugas pembinaan bukan ketenteraan semasa waktu aman seperti kawalan banjir dan kerja-kerja pelayaran sungai, tetapi aktiviti-aktiviti tersebut tidak termasuk dalam skop kejuruteraan ketenteraan.

Lihat juga

 Related topics 

 Jambatan Bailey
 Perkubuan
 Sejarah peperangan
 Jambatan ketenteraan
 Kenderaan kejuruteraan tentera
 Teknologi ketenteraan dan kelengkapan

 Jurutera tentera yang terkenal 

Mozi
Leonardo da Vinci
Robert E. Lee
Douglas MacArthur
George Washington
Fritz Todt

Rujukan

Pautan luar

 Headquarters U.S. Army Corps of Engineers
 NATO Military Engineering Centre of Excellence

Category:Kejuruteraan
Category:Tentera darat
Category:Jurutera tentera
Category:Peperangan
Category:Ketenteraan
Category:Jurutera
Category:Disiplin kejuruteraan